આ તમામ ગામના સરપંચોએ મોદીને લખેલા પત્રમાં પોતાની હૈયાવરાળ ઠાલવતા જણાવ્યું છે કે સરદાર સરોવર બંધ,સ્ટેચ્યુ ઓફ યુનિટી અને વિયર ડેમ જેવા બાંધકામ બાદ આ વિસ્તારની નદીઓની હાલત જોઈ અમારી આંતરડી કકડે છે. તમે અને તમારી સાથેની કંપની પ્રાકૃતિક સંશોધનોનું શોષણ કરી વેપાર કરો છો. સરદાર સરોવર ડેમ, સ્ટેચ્યુ ઓફ યુનિટી અને વિયર ડેમ બન્યા બાદ અસરગ્રસ્તોને પડતી સિંચાઈ, પીવાના પાણીની તકલીફો અને રોજગારી મુદ્દે આ પત્રમાં એમણે દુઃખ વ્યક્ત કર્યું છે.